**รายงานการประชุมสภาฯ สมัยสามัญ สมัยที่ ๔ ครั้งที่ ๑ ประจำปี พ.ศ. ๒๕๕๖**

**องค์การบริหารส่วนตำบลหินดาด อำเภอด่านขุนทด จังหวัดนครราชสีมา**

**ในวันอังคารวันที่ ๓ เดือน ธันวาคม พ.ศ.๒๕๕๖**

**ณ ห้องประชุมองค์การบริหารส่วนตำบลหินดาดชั้น ๒**

**…………………………….**

***เริ่มประชุมเวลา ๐๙.๓๐ น.***

 *๑. ผู้มาประชุม ๔๗ คน*

 *๒. ผู้ขาดประชุม ๑ คน*

 *๒.๑ นายประสิทธิ์ มวบขุนทด ส.อบต. ม.๑๙*

 *เลขานุการสภาองค์การบริหารส่วนตำบลหินดาด ได้ตรวจสอบรายชื่อผู้มาประชุมแล้วเห็น*

 *ว่าครบองค์ประชุมจึงเชิญประธานจุดเทียนธูปบูชาพระรัตนตรัยและกล่าวเปิดประชุม*

 *ตามลำดับต่อไป*

**ระเบียบวาระที่ ๑** **เรื่องประธานแจ้งให้ทราบ**

**ประธานฯ** ๑.๑ ประธานแจ้งเรื่องการเปิดประชุมสภาฯ สมัยสามัญ สมัยที่ ๔ ครั้งที่ ๑ ประจำปี ๒๕๕๖

 ๑.๒ แจ้งการจัดงานเฉลิมพระชนมพรรษาพระบาทสมเด็จพระเจ้าอยู่หัวฯ ในวันที่ ๕ ธันวาคม

 พ.ศ.๒๕๕๖ โดยขอให้สมาชิกสภาฯ ทุกท่านเข้าร่วมพีธีโดยพร้อมเพียงกัน เพื่อเป็นการ

 แสดงการเคารพ และสำนึกในพระมหากรุณาธิคุณ แด่พระบาทสมเด็จพระเจ้าอยู่หัวฯ

 ทั้งนี้ให้แต่งกายชุดสุภาพโทนสีเหลือง ตามที่เราได้เตรียมชุดที่ตัดไว้เพื่อให้เกิดความ

 พร้อมเพียงกันของ คณะผู้บริหาร สมาชิกสภาฯและพนักงานส่วนตำบลทุกคน

**ที่ประชุมรับทราบ**

**ระเบียบวาระที่ ๒ เรื่อง รับรองรายงานการประชุมครั้งที่ผ่านมา**

**ประธานฯ** ขอมติที่ประชุมรับรอง รายงานการประชุมสภาฯ สมัยวิสามัญ สมัยที่ ๑ ประจำปี ๒๕๕๖

 เมื่อวันที่ ๑๘ กันยายน พ.ศ. ๒๕๕๖

**มติที่ประชุมรับรอง ๔๖ เสียง**

 **ไม่รับรอง ๐ เสียง**

 **งดออกเสียง ๑ เสียง (ประธานสภาฯงดออกเสียง)**

**ระเบียบวาระที่ ๓ เรื่องเสนอเพื่อพิจารณา**

**ประธานฯ ๓.๑ รายงานผลการดำเนินงานประจำปี ๒๕๕๖**

 ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ (แก้ไข

 เพิ่มเติมถึง ฉบับที่ ๖ พ.ศ. ๒๕๕๒) มาตรา ๕๘ วรรค ๕ กำหนดให้นายกองค์การบริหารส่วน

 ตำบล จัดทำรายงานแสดงผลการปฏิบัติงานตามนโยบาย ที่ได้แถลงไว้ต่อสภาองค์การบริหาร

 ส่วนตำบลเป็นประจำทุกปี ดังนั้นเพื่อให้เป็นไปตามพระราชบัญญัติสภาตำบลและองค์การบริหาร

 ส่วนตำบลฯ ดังกล่าว จึงขอเชิญท่านนายกองค์การบริหารส่วนตำบลหินดาด ได้รายงานผลการ

 ดำเนินประจำปี ๒๕๕๖ให้ที่ประชุมสภาฯได้รับทราบต่อไป

**นายกฯ** ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ (แก้ไข

 เพิ่มเติมถึง ฉบับที่ ๖ พ.ศ. ๒๕๕๒) มาตรา ๕๘ วรรค ๕ กำหนดให้นายกองค์การบริหารส่วน

 ตำบล จัดทำรายงานแสดงผลการปฏิบัติงานตามนโยบาย ที่ได้แถลงไว้ต่อสภาองค์การบริหาร

 ส่วนตำบลเป็นประจำทุกปีนั้น

 บัดนี้ ทางคณะผู้บริหาร ได้ดำเนินการจัดทำรายงานแสดงผลการปฏิบัติงาน

 ประจำปีงบประมาณ พ.ศ. ๒๕๕๖ เป็นที่เรียบร้อยแล้ว กระผมจึงขอรายงานผลการปฏิบัติงาน

 ดังกล่าว ให้ที่ประชุมได้รับทราบดังนี้ขอให้ท่านสมาชิกสภาฯได้ดูรายละเอียดตามเอกสาร

 ผลการปฏิบัติงานที่ได้แจกให้ทุกท่านประกอบคำอธิบายหากมีข้อสงสัยเรื่องอะไรก็สามารถ

 ซักถามได้ และนายกได้ชี้แจงผลการปฏิบัติงานประจำปีฯ ให้ที่ประชุมได้รับทราบ

**ที่ประชุม รับทราบ**

**ประธานฯ** มีสมาชิกท่านใดที่จะขออภิปรายหรือซักถามการรายงานผลการปฏิบัติงาน ประจำปี

 งบประมาณ พ.ศ.๒๕๕๖ ต่อท่านนายกฯ อีกหรือไม่

**ที่ประชุม ไม่มี**

**ประธานฯ** เมื่อไม่มีสมาชิกท่านใดขออภิปราย กระผมขอเข้าสู่เรื่องการพิจารณาลำดับต่อไป

 **๓.๒ รายงานการติดตามและประเมินผลแผนพัฒนา**

 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครอง

 ส่วนท้องถิ่น พ.ศ. ๒๕๔๘ ข้อ ๒๙ (๓) กำหนดให้คณะกรรมการติดตามและประเมินผล แผนพัฒนาท้องถิ่นรายงานผลและเสนอความเห็นซึ่งได้จากการติดตามและประเมินผล

 แผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น คณะกรรมการ

 พัฒนาท้องถิ่น และประกาศผลการติดตามและประเมินผลแผนพัฒนาให้ประชาชนใน

 ท้องถิ่นทราบโดยทั่วกันอย่างน้อยปีละหนึ่งครั้ง ภายในเดือนธันวาคมของทุกปี

 ขอเชิญท่านนายกฯ ได้เสนอรายงานผลการติดตามและประเมินผลแผนพัฒนาท้องถิ่น

 ต่อสภาองค์การบริหารส่วนตำบลหินดาดได้รับทราบต่อไป

**นายกฯ** ด้วยคณะกรรมการติดตามและประเมินผลแผนพัฒนาท้องถิ่นรายงานผลและเสนอ

 ความเห็นต่อผู้บริหารองค์การบริหารส่วนตำบลหินดาดเป็นที่เรียบร้อยแล้ว ดังนั้นกระผมในฐานะ

 นายกองค์การบริหารส่วนตำบลหินดาด จึงเสนอรายงานผลการติดตามและประเมินผล

 ดังกล่าวต่อสภาฯเพื่อรับทราบต่อไป ขอให้ท่านสมาชิกสภาฯได้ดูรายละเอียดตามเอกสารที่แจก

 เพื่อประกอบการรายงานผลดังกล่าว นายกได้รายงานผลการติดตามและประเมินผล

 แผนพัฒนาท้องถิ่นให้ที่ประชุมได้รับทราบ

**ที่ประชุม รับทราบ**

**ประธานฯ** มีสมาชิกท่านใดที่จะขออภิปรายหรือซักถามการรายงานผลการติดตามและการประเมินผล

 แผนพัฒนาท้องถิ่น ต่อท่านนายกฯ อีกหรือไม่

**ที่ประชุม** **ไม่มี**

**ประธานฯ** เมื่อไม่มีสมาชิกท่านใดขออภิปราย กระผมขอเข้าสู่เรื่องการพิจารณาลำดับต่อไป

 **๓.๓ การพิจารณาจ่ายขาดเงินสะสมประจำปีงบประมาณ พ.ศ. ๒๕๕๗**

**ประธานฯ** ขอเชิญท่านนายกฯได้เสนอรายละเอียดโครงการจ่ายขาดเงินสะสมฯ ต่อสภาฯเพื่อให้สภาฯ

 ได้พิจารณาให้ความเห็นชอบต่อไป

***นายกฯ***  ตามที่องค์การบริหารส่วนตำบลหินดาด ได้จัดทำงบประมาณรายจ่ายประจำปี พ.ศ.๒๕๕๗

 ไปแล้วนั้นเนื่องจากทางองค์การบริหารส่วนตำบลหินดาด มีงบประมาณไม่เพียงพอต่อการ

 พัฒนาเพื่อแก้ไขและบรรเทาความเดือดร้อนให้แก่ประชาชน จึงมีความจำเป็นที่จะต้องขออนุมัติ

 สภาฯ เพื่อจ่ายขาดเงินสะสม ดำเนินการก่อสร้างถนนสำหรับการสัญจร เพื่อเป็นการบรรเทา

 ความเดือดร้อนให้แก่ราษฎร และสอดคล้องกับแผนพัฒนาตำบลสามปี ขององค์การบริหารส่วน

 ตำบลหินดาดอาศัยอำนาจตามระเบียบกระทรวงมหาดไทยว่าด้วยการรับเงิน การเบิกจ่ายเงิน

 การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.๒๕๔๗ แก้ไขเพิ่มเติม

 (ฉบับที่ ๒) พ.ศ. ๒๕๔๘หมวด ๘ข้อ ๘๙องค์กรปกครองส่วนท้องถิ่นอาจใช้จ่ายเงินสะสมได้โดย

 ได้รับอนุมัติจากสภาท้องถิ่นภายใต้เงื่อนไขดังต่อไปนี้

 (๑) การทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น

 ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กร ปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

 (๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละ ประเภทตามระเบียบแล้ว

 (๓) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้อง ดำเนินการก่อหนี้ผูกพันให้เสร็จสิ้นภายในกำหนดระยะเวลาไม่เกินหนึ่งปีถัดไปหากไม่ ดำเนินการภายในระยะเวลาตามที่กำหนดให้การใช้จ่ายเงินสะสมนั้นเป็นอันพ้นไป

 ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่าย ประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึง สถานะทางการคลัง และเสถียรภาพในระยะยาว

 ปัจจุบันมีเงินสะสมคงเหลือทั้งสิ้น จำนวน **๒๖,๔๕๕,๖๙๒.๕๑** บาท

 จ่ายขาดเงินสะสม ณ วันที่ ๑๘ กันยายน ๒๕๕๖ จำนวน**๑,๙๙๘,๐๐๐.๐๐** บาท

 เงินสะสมคงเหลือ จำนวน **๒๔,๔๕๗,๖๙๒.๕๑** บาท

 ขออนุมัติจ่ายขาดเงินสะสมเพื่อดำเนินการตามโครงการฯจำนวน**๑,๙๙๘,๐๐๐.๐๐** บาท

 เมื่ออนุมัติแล้วมีเงินสะสมคงเหลือทั้งสิ้น จำนวน**๒๒,๔๕๙,๖๙๒.๕๑** บาท

 จากเหตุผลดังกล่าวข้างต้นจึงขออนุมัติจ่ายขาดเงินสะสม เพื่อจัดทำโครงการ โครงสร้างพื้นฐาน โดยมีรายละเอียดดังนี้

 **ค่าที่ดินและสิ่งก่อสร้าง ตั้งไว้รวม ๑,๙๙๘,๐๐๐ บาท แยกรายละเอียด ดังนี้**

**๑.๑ โครงการก่อสร้างถนนคอนกรีตเสริมเหล็ก บ้านปราสาทใต้ หมู่ ๑๔ ตั้งไว้๔๕๗,๐๐๐บาท**

 **รายละเอียดดังนี้**

 ก่อสร้างถนนคอนกรีตเสริมเหล็กขนาดกว้าง ๖ เมตรยาว ๑๒๘ เมตร หนา ๐.๑๕ เมตร

 หรือมีพื้นที่คอนกรีตไม่น้อยกว่า ๗๖๘ ตร.ม.ลงลูกรังไหล่ทางตามสภาพ พร้อมติดตั้งป้าย

 โครงการ รายละเอียดตามแบบที่ อบต.กำหนด

 **๑.๒ โครงการก่อสร้างถนนคอนกรีตเสริมเหล็ก บ้านกุดพญา หมู่ ๒๑ ตั้งไว้ ๓๐๒,๐๐๐ บาท**

 **รายละเอียดดังนี้**

 ก่อสร้างถนนคอนกรีตเสริมเหล็กขนาดกว้าง ๕ เมตรยาว ๑๐๐ เมตร หนา ๐.๑๕ เมตร

 หรือมีพื้นที่คอนกรีตไม่น้อยกว่า ๕๐๐ ตร.ม. เพิ่มพื้นที่คอนกรีตไม่น้อยกว่า ๑๒ ตร.ม.หรือ

 มีพื้นที่คอนกรีตทั้งหมดไม่น้อยกว่า ๕๑๒ ตร.ม. ลงลูกรังไหล่ทางตามสภาพพร้อมติดตั้งป้าย

 โครงการ รายละเอียดตามแบบที่ อบต.กำหนด

 **๑.๓ โครงการก่อสร้างถนนคอนกรีตเสริมเหล็ก หินดาดเหนือ หมู่ ๑๗ ตั้งไว้๑๙๐,๐๐๐ บาท**

 **รายละเอียดดังนี้**

 ก่อสร้างถนนคอนกรีตขนาดกว้างกว้าง ๔ เมตรยาว ๘๑ เมตร หนา ๐.๑๕ เมตร หรือมี

 พื้นที่คอนกรีตไม่น้อยกว่า ๓๒๔ ตร.ม.ลงลูกรังไหล่ทางตามสภาพ พร้อมติดตั้งป้าย

 โครงการ รายละเอียดตามแบบที่ อบต.กำหนด

**๑.๔ โครงการก่อสร้างถนนคอนกรีตเสริมเหล็ก บ้านห้วยจระเข้ หมู่ ๓ ตั้งไว้ ๓๐๘,๐๐๐บาท**

 **รายละเอียดดังนี้**

 ก่อสร้างถนนคอนกรีตเสริมเหล็กขนาดกว้าง ๕ เมตรยาว ๑๐๔ เมตร หนา ๐.๑๕ เมตร

 หรือมีพื้นที่คอนกรีตไม่น้อยกว่า ๕๒๐ ตร.ม.ลงลูกรังไหล่ทางตามสภาพ พร้อมติดตั้งป้าย

 โครงการ รายละเอียดตามแบบที่ อบต.กำหนด

 **๑.๕ โครงการก่อสร้างถนนหินคลุก บ้านหินดาดตะวันออก หมู่ ๑๓ ตั้งไว้ ๓๕๑,๐๐๐บาท**

 **รายละเอียดดังนี้**

 ลงหินคลุกขนาดกว้างเฉลี่ย ๔ เมตร ยาว ๑,๓๖๐ เมตร หนาเฉลี่ย ๐.๑๐ เมตร หรือมี

 ปริมาตรหินคลุกไม่น้อยกว่า ๕๔๔ ลบ.ม. (คิวหลวม)พร้อมเกรดบดทับแน่น พร้อมติดตั้ง

 ป้ายโครงการ รายละเอียดตามแบบที่อบต.กำหนด

 **๑.๖ โครงการก่อสร้างถนนหินคลุก บ้านห้วยจระเข้ตะวันออกหมู่ ๑๙ ตั้งไว้ ๓๙๐,๐๐๐บาท**

 **รายละเอียดดังนี้**

ก่อสร้างถนนหินคลุกขนาดกว้างเฉลี่ย ๕.๕๐ เมตร ยาว ๑,๐๐๐ เมตร หนาเฉลี่ย ๐.๑๐ เมตร หรือมีปริมาตรหินคลุกไม่น้อยกว่า ๕๖๐ ลบ.ม. (คิวหลวม)พร้อมเกรดบดทับแน่น วางท่อระบายน้ำขนาด ๐.๘๐ x ๑.๐๐ เมตร จำนวน ๑๒ ท่อน วางท่อระบายน้ำขนาด ๐.๖๐ x ๑.๐๐ เมตร จำนวน ๖ ท่อน พร้อมดาดคอนกรีตหน้า-หลังท่อระบายน้ำ พร้อมติดตั้งป้ายโครงการ รายละเอียดตามแบบที่อบต.กำหนด

**ประธานฯ** มีสมาชิกสภาฯท่านใดที่จะขออภิปรายหรือซักถามโครงการจ่ายขาดเงินสะสมดังกล่าวหรือไม่

**ที่ประชุม ไม่มี**

**ประธานฯ** ถ้าไม่มีกระผมขอมติที่ประชุมสภาฯ การพิจารณาจ่ายขาดเงินสะสมตามโครงการฯ ในครั้งนี้

**มติที่ประชุม มีมติเห็นชอบอนุมัติให้จ่ายขาดเงินสะสมตามโครงการฯ ตามที่เสนอมา ดังนี้**

 **เห็นชอบ ๔๖ เสียง**

 **ไม่เห็นชอบ ๐ เสียง**

 **งดออกเสียง ๑ เสียง (ประธานสภาฯงดออกเสียง)**

 **๓.๔ การพิจารณาโอนงบประมาณรายจ่ายประจำปี*งบประมาณ พ.ศ.* ๒๕๕๗**

**ประธานฯ** ขอเชิญท่านนายกฯได้เสนอรายละเอียดการขอโอนงบประมาณรายจ่ายฯ ต่อสภาฯเพื่อให้สภาฯ

 ได้พิจารณาให้ความเห็นชอบต่อไป

**นายกฯ** ตามที่องค์การบริหารส่วนตำบลหินดาด ได้จัดทำข้อบัญญัติงบประมาณรายจ่าย

 ประจำปี พ.ศ. ๒๕๕๗ และได้นำเสนอต่อสภาฯ เพื่อพิจารณาให้ความเห็นชอบและ

 ผู้บริหารได้ลงนามประกาศใช้เป็นที่เรียบร้อยแล้วนั้น ทางผู้บริหารมีความจำเป็นที่จะขอ

 อนุมัติโอนงบประมาณรายจ่ายเพื่อไปตั้งเป็นรายการใหม่ เพื่อตั้งรายจ่ายสำหรับแก้ไข

 ปัญหาความเดือดร้อนของราษฎร อาศัยอำนาจตามระเบียบกระทรวงมหาดไทย ว่าด้วย

 วิธีการงบประมาณขององค์กรปกครองส่วนท้องถิ่น พ.ศ. ๒๕๔๑ แก้ไขเพิ่มเติมถึง (ฉบับที่ ๓) พ.ศ. ๒๕๕๓ หมวด ๔ ข้อ ๒๗ การโอนงบประมาณรายจ่ายในหมวดค่า

 ครุภัณฑ์ ที่ดินและสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือโอนไปตั้ง

 จ่ายเป็นรายการใหม่ ให้เป็นอำนาจอนุมัติของสภาท้องถิ่น จึงขออนุมัติโอนงบประมาณ

 รายจ่ายฯ โดยมีรายละเอียดดังนี้

 **โอนเพิ่ม (เพื่อตั้งเป็นรายการใหม่)**

 **หน่วยงาน** ส่วนโยธา

 **แผนงาน**เคหะและชุมชน (๐๐๒๔๐) **งาน** งานไฟฟ้าและถนน (๐๐๒๔๒)

 **งบ** ลงทุน (๕๔๐๐๐๐) **หมวดรายจ่าย**ที่ดินและสิ่งก่อสร้าง (๕๔๒๐๐๐)

 **ประเภทรายจ่าย** ค่าบำรุงรักษาและปรับปรุงที่ดินและสิ่งก่อสร้าง (๔๒๑๐๐๐)

 **รายการ** เพื่อจ่ายเป็นค่าบำรุงรักษาและปรับปรุงที่ดินและสิ่งก่อสร้าง ของ อบต.

เช่น ถนนหินคลุก ถนนลาดยาง อาคารต่างๆ ฯลฯ ตั้งไว้ - บาท คงเหลือ - บาท

ขอโอนเพิ่มในครั้งนี้เป็นเงิน ๙๐๐,๐๐๐.- บาทรวมเป็นเงิน ๙๐๐,๐๐๐.- บาท

**รวมโอนเพิ่ม ๙๐๐,๐๐๐.- บาท**

**โอนลด**

 **หน่วยงาน** ส่วนโยธา

 **แผนงาน** เคหะและชุมชน (๐๐๒๔๐) **งาน** บริหารทั่วไปเกี่ยวกับเคหะและชุมชน (๐๐๒๔๑)

 **งบ** ดำเนินงาน (๕๓๐๐๐๐) **หมวดรายจ่าย** ค่าใช้สอย (๕๓๒๐๐๐)

 **ประเภท** บำรุงรักษาหรือซ่อมแซมทรัพย์สิน (๓๒๐๔๐๐)

 **รายการ** บำรุงรักษาหรือซ่อมแซมทรัพย์สิน ต่างๆ ของ อบต. เช่น คอมพิวเตอร์ กล้องถ่ายรูป

ฯลฯ ตั้งไว้ ๑,๐๐๐,๐๐๐.-บาท ปัจจุบันมีเงินคงเหลือ ๑,๐๐๐,๐๐๐.-บาท ขออนุมัติโอนลด

ครั้งนี้เป็นเงิน ๙๐๐,๐๐๐.-บาท คงเหลือเป็นเงิน ๑๐๐,๐๐๐.-บาท

**รวมโอนลด ๙๐๐,๐๐๐.- บาท**

**ประธานฯ** มีสมาชิกสภาฯ ท่านใดที่จะขออภิปรายหรือซักถามการขออนุมัติการโอนงบฯ ดังกล่าวหรือไม่

**ที่ประชุม ไม่มี**

**ประธานฯ** ถ้าไม่มีกระผมขอมติที่ประชุมสภาฯ การพิจารณาโอนงบประมาณรายจ่ายฯ ในครั้งนี้

**มติที่ประชุม มีมติเห็นชอบอนุมัติให้สามารถโอนงบประมาณรายจ่ายฯได้ตามที่เสนอมา ดังนี้**

 **เห็นชอบ ๔๖ เสียง**

 **ไม่เห็นชอบ ๐ เสียง**

 **งดออกเสียง ๑ เสียง (ประธานสภาฯ งดออกเสียง)**

**ระเบียบวาระที่ ๔ เรื่องอื่นๆ**

***ที่ประชุม ไม่มี***

**ประธานสภาฯ กล่าวปิดการประชุมสภาฯ**

**ปิดประชุมเวลา ๑๒.๓๐ น.**

**คณะกรรมการตรวจรายงานการประชุม**

ลงชื่อ ลงชื่อ ผู้จดรายงานการประชุม

 (นายสุรเชษฐ์ มอมขุนทด) (นายสิริเชษฐ์ รุ่งสิทธิ์รัฐกร)

 เลขานุการสภาองค์การบริหารส่วนตำบลหินดาด

ลงชื่อ ลงชื่อ ผู้ตรวจรายงานการประชุม

 (นายสุรชาติ กึมขุนทด) (นายสุวิทย์ ดวนขุนทด)

 ประธานสภาองค์การบริหารส่วนตำบลหินดาด

ลงชื่อ

 (นายเจน เมยขุนทด) ่างข้อบัญญัติเป็นที่เรียบร้อยแล้ว จึงนำเรียนใ